KOMISIJOS SPRENDIMAS
2008 m. birželio 16 d.
kuriuo Bulgarija, Slovakija ir Jungtinė Karalystė atleidžiamos nuo tam tikrų įsipareigojimų taikyti Galega orientalis Lam. rūšies augalams Tarybos direktyvos 66/401/EEB nuostatas
(pranešta dokumentu Nr. C(2008) 2664)
(Tekstai autentiški tik bulgarų, slovakų ir anglų kalbomis)
(Tekstas svarbus EEE)
(2008/462/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 23a straipsnį,
atsižvelgdama į Bulgarijos, Slovakijos ir Jungtinės Karalystės pateiktus prašymus,
kadangi:
(1)
Pagal Direktyvą 66/401/EEB Komisija gali, esant tam tikroms sąlygoms, atleisti valstybę narę nuo šioje direktyvoje nustatytų įsipareigojimų dėl prekybos pašarinių daržovių sėkla.
(2)
Bulgarija, Slovakija ir Jungtinė Karalystė paprašė atleisti nuo įsipareigojimų dėl rytinio ožiarūčio (Galega orientalis Lam.).
(3)
Bulgarijoje, Slovakijoje ir Jungtinėje Karalystėje tos rūšies augalų sėklos paprastai nėra auginamos arba jomis nėra prekiaujama. Be to, su rytinio ožiarūčio auginimu susijusi ekonominė nauda minėtose šalyse yra minimali.
(4)
Esant šioms sąlygoms, atitinkamos valstybės narės turėtų būti atleistos nuo įsipareigojimo taikyti minėtai medžiagai Direktyvos 66/401/EEB nuostatas.
(5)
Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bulgarija, Slovakija ir Jungtinė Karalystė atleidžiamos nuo įsipareigojimo taikyti rytinio ožiarūčio rūšies augalams Direktyvos 66/401/EEB nuostatas, išskyrus 14 straipsnio 1 dalį.
2 straipsnis
Šis sprendimas skirtas Bulgarijos Respublikai, Slovakijos Respublikai ir Jungtinei Didžiosios Britanijos ir Šiaurės Airijos Karalystei.
Priimta Briuselyje, 2008 m. birželio 16 d.